Un tânăr de 22 ani din judeţul Galaţi a fost reţinut şi este cercetat penal, după ce, marţi seara, a omorât cu mai multe lovituri de topor o bătrână de 80 ani, căreia i-a furat cerceii şi suma de doi lei.

Crima s-a petrecut în localitatea gălăţeană Iveşti, informează Agerpres.

"Avem o victimă, în vârstă de aproximativ 80 de ani, din localitatea Iveşti. Femeia a fost ucisă cu lovituri de topor, iar făptuitorul este un tânăr din localitate. Acesta, după ce a aplicat victimei loviturile de topor, a sustras doi lei din locuinţa victimei şi cerceii acesteia", a declarat procurorul Liliana Istrate de la Parchetul de pe lângă Tribunalul Galaţi.

În acest caz, se fac cercetări pentru comiterea infracţiunilor de omor şi tâlhărie.

Editor web: V.M.